—-860 > 
perduz et adhirez, Sy a dict auoir oy dire et entendu 
par plusieurs fois tant audict feu Wallerand Fournel, 
son père, quy auoit manyé les affaires dudict. sieur 
du Manoir et ses prédécesseurs .quilz auoient droict 
de prendre et auoir la tonture d’une mesure de bois 
à couppe, prinse en la forest de Boullongne, mais 
quiln'en a veu aulcun tiltre pour les raisons que 
dessus. Et est ce quil a dict et a signé: Taxé xx. ss. 
Du VIle jour de mars 1578 par devant Le Sueur, 
lieutenant susdict au villaige de Hesdin labbé, 
Me Jehan disque, prestre curé propriétaire de Hesdin 
labbé, eagé de 73 ans ou environ, tesmoing juré et oÿ 
sur les 1, 2, 3,-4, 6, 7°; et 8° articles des faictz et 
mémoires dudict sieur du Manoir, apprès serment par 
luy faict de dire vérité et apprès avoir mis la main 
ad pectus et juré 2n verbo sacerdotis, a dict que de sa 
Joeunesse il a esté nourry au villaige et chasteau 
d’Isque le moutier, voisin et contigu de la terre et 
seignourie du Manoir, qui est de la paroisse de 
Hesdin labbé, où il a fait sa contynuelle résidence, 
fors que le temps que les Angloix ont détenu et 
Occuppé la ville de Boullongne,et que pour ceste cause 
il a fort bonne congnoissance de Guy disque, escuier, 
sieur du Manoir, comme il a eu aussy dé son père, 
nommé Adrien disque, en son vivant escuier, sieur 
dudit lieu d’Isque, et de son père Grand, nommé 
Pierre disque, en la maison desquels Il a hanté et 
fréquenté, mesmes esté nourry la plus part de sa joeu- 
nesse, aïant eu maniment fort long temps des affaires 
dudict sieur disque, qui avoit acquis la seignourye du 
Manoir des Bérisers de feu Jehan Roussel, et est. 
